San Marino je doslej sodeloval na Pesmi Evrovizije devetkrat in prvič je nastopil leta 2008. Po slabih rezultatih in finančnih problemih je San Marino za naslednja dva leta odnehal. Leta 2011 se je San Marino vrnil na evrovizijski oder. Po še enem slabem rezultatu so naslednja tri leta poslali Valentino Monetto. Leta 2012 je mikrodržava spet zamudila finale s pesmijo "Social Network Song (Oh uh, oh uh, oh uh)". Naslednje leto (2013) je predstavnica sodelovala z italijansko pesmijo "Crisalide (Vola)". Čeprav favoritka za zmago, se San Marinu spet ni uspelo prebiti v finale. Leta 2014 pa so se s pesmijo Maybe (Mogoče) končno prebili v finale, a le na 24. mesto od 26 držav z le 14 točkami. Premagala je le zadnjeuvrščeno Francijo z dvema točkama in našo predstavnico, Tinkaro Kovač z 9 točkami.